21986A0425(01)



ACORD

de cooperare comercială, economică și de dezvoltare între Comunitatea Economică Europeană și Republica Islamică Pakistan

CONSILIUL COMUNITĂȚILOR EUROPENE,

pe de o parte,

GUVERNUL REPUBLICII ISLAMICE PAKISTAN,

pe de altă parte,

AVÂND ÎN VEDERE relațiile de prietenie și legăturile istorice dintre Republica Islamică Pakistan și statele membre ale Comunității, precum și bazele unei cooperări create de Acordul dintre Republica Islamică Pakistan și Comunitatea Economică Europeană, semnat la 1 iunie 1976 și care a intrat în vigoare de la 1 iulie 1976,

LUÂND ACT cu satisfacție de progresele realizate în cursul perioadei de aplicare a acordului menționat în ceea ce privește dezvoltarea relațiilor economice și comerciale dintre Republica Islamică Pakistan și Comunitate,

CONSIDERÂND că a venit momentul de a da un impuls nou relațiilor reciproce existente între Republica Islamică Pakistan, pe de o parte, și Comunitate, pe de altă parte,

CONȘTIENTE că legăturile mai dinamice dorite atât de Comunitate, cât și de Republica Islamică Pakistan solicită o cooperare mai strânsă, care să se extindă la ansamblul activității economice și comerciale și care să se realizeze utilizând întreaga lor capacitate de creștere pentru a răspunde la nevoile lor respective, ținând cont de avantajele comparate, de profitul reciproc și de necesitățile dezvoltării lor,

REAFIRMÂND hotărârea lor de a extinde schimburile comerciale și recunoscând că aceste schimburi nu reprezintă un scop în sine, ci un mijloc de a realiza obiective economice și sociale mai largi, precum și un instrument important de promovare a cooperării economice internaționale,

DORIND să contribuie, în funcție de resursele lor umane, intelectuale și materiale, la o nouă fază a cooperării economice internaționale,

SUBLINIIND atașamentul lor comun față de promovarea relațiilor economice internaționale fondate pe libertate, egalitate, justiție și progres,

CONSILIUL COMUNITĂȚILOR EUROPENE:

pe domnul Jacques POOS,

Vicepreședintele Guvernului Marelui Ducat al Luxemburgului,

Ministrul afacerilor externe,

pe Domnul Claude CHEYSSON,

Membru al Comisiei Comunităților Europene,

GUVERNUL REPUBLICII ISLAMICE PAKISTAN:

pe domnul Salim Saifullah KHAN,

Ministru federal pentru comerț, petrol și resurse naturale, Guvernul Pakistanului,

AU CONVENIT CELE CE URMEAZĂ:

Articolul 1

Tratamentul pe baza clauzei națiunii celei mai favorizate

Părțile contractante își acordă, în relațiile lor comerciale, tratamentul pe baza clauzei națiunii celei mai favorizate, în conformitate cu dispozițiile Acordului General pentru Tarife și Comerț.

Articolul 2

Cooperarea comercială

(1) Părțile contractante sunt decise să consolideze, să aprofundeze și să diversifice relațiile lor comerciale pe baza avantajelor comparative ale acestora și în interesul lor reciproc, pentru a-și intensifica în cea mai mare măsură posibilă schimburile comerciale și ritmul de creștere a acestora.

(2) În acest scop, părțile contractante își acordă reciproc cel mai înalt grad de liberalizare a importurilor și a exporturilor pe care îl aplică în general unor țări terțe și se angajează să examineze împreună căile și mijloacele de a-și acorda, în ceea ce privește produsele de interes pentru oricare dintre părți, cele mai mari facilități, compatibile cu politicile și obligațiile lor respective.

(3) În conformitate cu legislația lor și în aplicarea politicilor acestora, părțile contractante se angajează:

Articolul 3

Cooperarea economică

(1) Ținând seama de politicile lor respective și de complementaritatea potențială a acestora, precum și de capacitățile și de obiectivele lor economice pe termen lung, părțile contractante favorizează cooperarea economică în toate domeniile de interes reciproc, pentru a contribui la dezvoltarea activităților economice ale acestora, la ridicarea nivelului de trai și pentru a face față necesităților lor de dezvoltare.

Printre obiectivele acestei cooperări se numără:

(2) Pentru a concretiza aceste obiective și în limita competențelor acestora, părțile contractante încurajează și facilitează, după caz, printre altele:

Articolul 4

Cooperarea pentru dezvoltare

(1) Comunitatea adoptă toate măsurile posibile pentru a intensifica, în cadrul programelor sale în favoarea țărilor în curs de dezvoltare neasociate, sprijinul său pentru programele de dezvoltare pakistaneze, prin furnizarea unei asistențe tehnice, prin realizarea de transferuri financiare directe în condiții preferențiale și prin finanțări din surse instituționale și de altă natură, în conformitate cu normele și cu programele aplicate de instituțiile respective.

(2) Părțile contractante încurajează și facilitează consolidarea cooperării dintre instituțiile de dezvoltare și instituțiile financiare din cele două regiuni.

(3) Comunitatea se străduiește să asigure o coordonare a activităților de cooperare pentru dezvoltare pe care statele sale membre sau ea însăși le vor desfășura în Pakistan.

Articolul 5

Cooperarea cu țările terțe

Părțile contractante fac tot posibilul pentru a aprofunda cooperarea cu țările terțe în aspecte comerciale și în chestiuni economice conexe, în special cu țările în curs de dezvoltare, în măsura în care aceasta este în interesul lor reciproc.

Articolul 6

Alte acorduri

Fără a aduce atingere dispozițiilor relevante ale Tratatului de instituire a Comunității, prezentul acord și orice acțiune întreprinsă în temeiul acestuia nu afectează în nici un fel posibilitatea statelor membre ale Comunității de a angaja activități bilaterale cu Pakistanul în domeniul cooperării economice sau de a încheia acorduri noi de cooperare economică cu această țară.

Articolul 7

Comisia mixtă

(3) Comisia mixtă asigură, de asemenea, buna funcționare a oricărui acord sectorial încheiat între părțile contractante și, în acest scop, supervizează lucrările organismelor mixte înființate sau care urmează să fie înființate în cadrul unor astfel de acorduri.

Articolul 8

Anexe

Anexele fac parte integrantă din prezentul acord.

Articolul 9

Aplicarea teritorială

Prezentul acord se aplică teritoriilor în care se aplică Tratatul de instituire a Comunității Economice Europene și în condițiile prevăzute de respectivul tratat, pe de o parte, și teritoriului Republicii Islamice Pakistan, pe de altă parte.

Articolul 10

Intrarea în vigoare și durata

Prezentul acord intră în vigoare în prima zi a lunii următoare datei la care părțile contractante și-au notificat reciproc îndeplinirea procedurilor necesare în acest scop. Acesta se încheie pe o perioadă de cinci ani. El se prelungește anual, în cazul în care nici una dintre părțile contractante nu îl denunță cu șase luni înainte de data expirării. Cu toate acestea, acordul poate fi modificat prin consimțământul părților contractante, pentru a ține cont de situațiile noi.

Articolul 11

Texte autentice

Prezentul acord este redactat în dublu exemplar, în limbile daneză, engleză, franceză, germană, greacă, italiană, olandeză și urdu, fiecare dintre aceste texte fiind în egală măsură autentic.

Til bekræftelse heraf har undertegnede befuldmægtigede underskrevet denne aftale.

Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.

Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στην παρούσα συμφωνία.

In witness whereof the undersigned Plenipotentiaries have signed this Agreement.

En foi de quoi, les plénipotentiaires soussignés ont apposé leurs signatures au bas du présent accord.

In fede di che, i plenipotenziari sottoscritti hanno apposto le loro firme in calce al presente accordo.

Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

Udfærdiget i Bruxelles,den treogtyvende juli nitten hundrede og femogfirs.

Geschehen zu Brüssel am dreiundzwanzigsten Juli neunzehnhundertfünfundachtzig.

Έγινε στις Βρυξέλλες, στις είκοσι τρεις Ιουλίου χίλια εννιακόσια ογδόντα πέντε.

Done at Brussels on the twenty-third of July in the year one thousand nine hundred and eighty-five.

Fait à Bruxelles, le vingt-trois juillet mil neuf cent quatre-vingt-cinq.

Fatto a Bruxelles, addì ventitré luglio millenovecentottantacinque.

Gedaan te Brussel, de drieëntwintigste juli negentienhonderd vijfentachtig.

For Rådet for De europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen